หุ้นไทยปิดร่วง 15.91 จุด
10 เม.ย. 55 หุ้นไทยช่วงเช้าปิดที่ระดับ 1,166.50 จุด ลดลง 15.91 จุด(-1.35%) มูลค่าการซื้อขาย 11,307.32 ล้านบาท
10 เม.ย. 2555

10 เม.ย. 55 หุ้นไทยช่วงเช้าปิดที่ระดับ 1,166.50 จุด ลดลง 15.91 จุด(-1.35%) มูลค่าการซื้อขาย 11,307.32 ล้านบาท           ตลาดหลักทรัพย์ปิดตลาดช่วงเช้าวันนี้ที่ระดับ 1,166.50 จุด ลดลง 15.91 จุด(-1.35%) มูลค่าการซื้อขาย 11,307.32 ล้านบาท  การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนลบตลอดช่วงเช้า โดยแตะจุดสูงสุดของช่วงเช้าที่ 1,176.26 จุด และแตะจุดต่ำสุดของช่วงเช้าที่ระดับ 1,163.41 จุด          นายอภิสิทธิ์ ลิมศุภนาค ผู้อำนวยการฝ่ายวิจัย บล.โอเอสเค(ประเทศไทย)กล่าวว่า ตลาดหุ้นไทยเช้านี้ปรับตัวลง ในทิศทางเดียวกับตลาดหุ้นอื่นในภูมิภาคเอเชียที่ส่วนใหญ่จะปรับตัวลง เนื่องจากรับ Sentiment ลบจากต่างประเทศมาตั้งแต่ช่วงปลายสัปดาห์ที่ผ่านมาแล้ว ทั้งเรื่องผลตอบแทนจากพันธบัตรของสเปนที่พุ่งขึ้นในสัปดาห์ก่อน และตัวเลขเศรษฐกิจของญี่ปุ่นบางตัวออกมาไม่ดีในช่วงวันหยุดที่ผ่านมา และล่าสุดตัวเลขการจ้างงานนอกภาคเกษตรของสหรัฐฯก็ออกมาไม่ดี ทำให้เป็นปัจจัยที่สร้างความวิตกกังวลเกี่ยวกับเศรษฐกิจโลก         นอกจากนี้ ขณะนี้ค่าเงินบาทก็ค่อย ๆ ซึมอ่อนค่าลง ทำให้เกิดแรงขายทำกำไรออกมา อีกทั้งไทยกำลังจะมีวันหยุดระยะยาวในช่วงเทศกาลสงกรานต์ด้วย           แนวโน้มการลงทุนในช่วงบ่ายนี้ นายอภิสิทธิ์ กล่าวว่า ตลาดคงจะซึม ๆ พร้อมให้แนวรับ 1,158-1,160 จุด แนวต้าน 1,176 จุด           
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่            SCB       มูลค่าการซื้อขาย 574.09 ล้านบาท ปิดที่ 142.00 บาท ลดลง  3.00 บาทBANPU   มูลค่าการซื้อขาย 500.78 ล้านบาท ปิดที่ 590.00 บาท ลดลง  4.00 บาท PTTGC  มูลค่าการซื้อขาย 500.10 ล้านบาท ปิดที่  67.25 บาท ลดลง  1.00 บาทADVANC มูลค่าการซื้อขาย 449.28 ล้านบาท ปิดที่ 171.00 บาท ลดลง  3.50 บาท JAS        มูลค่าการซื้อขาย 430.40 ล้านบาท ปิดที่   2.68 บาท ลดลง  0.02 บาท